3 Idiots ni filamu ya mwaka 2009 kutoka Uhindi ambayo inahusu vijana watatu ambao ni Farhan, Raju na Ranchoddas (jina la utani Rancho) ambao walijiunga katika chuo cha uhandisi kiitwacho Imperial College of Engineering kilichopo jijini Delhi. Farhan mwenyewe alitaka kuwa mpiga picha wa wanyama pori lakini alijiunga katika chuo cha uhandisi ili kuwa mhadisi ili kumridhisha baba yake wakati Raju yeye alitaka kuwa mhandisi ili apate kazi itakayo iokoa familia yake katika umaskini wakati Rancho yeye alitaka kuwa mhandisi kwa moyo wake wote. Baada ya Rancho kutoa majibu yasiyo ya kawaida darasani na mapigano ya mara kwa mara na walimu na mkurugenzi, Viru Sahastrabudhe (jina la utani Virusi) aliamua kuharibu mahusiano ya vijana hawa. Raju aliamua kujiweka mbali na Rancho, lakini wakati baba yake Raju ambaye amepooza alipata dharura ya matibabu, Rancho alimsaidia kwa msaada kutoka kwa mtoto wa mwisho Virusi aitwaye Pia, ambaye alitokea kumpenda Rancho.Mwisho wa mwaka Rancho alikuwa wa kwanza darasani wakati Farhan na Raju wakiwa wa mwisho. Baada ya miaka kadhaa wakiwa wanakaribia kuhitimu,Rancho aliendelea kuwa zidi wenzake katika masomo.